Nytt bindemiddelsystem for presisjonsslipeskiver

Mai 2013

Norton lanserer et nytt bindemiddelsystem for keramisk bundne slipeskiver beregnet for presisjonssliping. Det nye patentsøkte bindemiddelsystemet, som har betegnelsen Vitrium3, kan brukes med ulike typer slipemiddel og oppgis å senke den totale slipekostnaden.

Nortons nye patentsøkte bindemiddelteknologi har en betydelig sterkere fastholding av slipekorn i bindemiddelet. Dette gir en høyere porøsitet i skiven og dermed mer effektiv kjøling. Ved f.eks. plan- og dybdesliping, kreves meget effektiv kjøling og dermed slipeskiver med høy permeabilitet, dvs. evne til å slippe igjennom kjølevæske. Denne effektive kjølingen minsker risikoen for brenning av den slipte detaljen og gir høyere kvalitet på de bearbeidede detaljene.

Den sterke fastholdingen av slipekornet fører også til at en større flate av slipekornet eksponeres, noe som gjør Vitrium3 mer friskjærende, minsker risikoen for brenning av arbeidsstykket og gir lavere energiforbruk. Slipekornets sterke forankring i bindemidlet gir også en lettere konstruksjon av slipeskiven, som i sin tur fører til høyere arbeidshastighet og hurtigere inn- og forbimatingshastigheter ved f.eks. rund-, plan-, inner- og centerlessliping, som gir kortere syklustider og dermed høyere produktivitet. Bindemiddelsystemet Vitrium3 gir også bedre formfasthet noe som minsker behovet for skjerping og lavere forbruk av skjerpeverktøy. Det nye slipemiddelsystemet kan brukes i slipeskiver med så vel konvensjonelle slipemiddel som mer avanserte som f.eks. Norton Quantum.

Det nye bindemiddelsystemet har en naturlig høy porøsitet og ingen kjemiske tilsetninger er nødvendig for å oppnå dette. Dette gjør Vitrium3 til et meget miljøvennlig alternativ. Vitrium3 bidrar også til å minske miljøpåvirkningen dels ved at slipingen kan gjennomføres hurtigere og dels ved at slipeskivene produseres med lav temperatur som igjen minsker energiforbruket.

”Takket være den nye bindemiddelsteknologien Vitrium3 gis slipeskivene bedre egenskaper som f.eks.. forbedret formfasthet, kaldere sliping, høyere avvirkning og mindre behov for skjerping som øker produktiviteten gjennom kortere syklustider og høyere kvalitet på de slipte detaljene hvilket gir lavere total slipekostnad” sier Audun Hjelseth, salgsansvarlig hos Saint-Gobain Abrasives AS.